.... Յարգելի իրանահայ քաղաքացի, սիրելի ընթերցող.- ինչպէս հէնց այս սիւնակում, ողջ նախընտրական օրերի ընթացքում, տարբեր կարգախօսերով դիմել ենք Ձեզ՝ ընտրական գործընթացին աչալուրջ եւ որ կարեւոր է՝ աշխուժօրէն ու խուռներամ մասնակցելու համար, աւելորդ չենք համարում երիցս յատկանշելու-ընդգծելու եւս այդ մասին, քանզի Ձեզ հետ միասին քաջ գիտակցում ու հաւատում ենք սոյն կարգախօսին՝ ընտրեալ պատգամաւորից առաւել՝ նրան տրւող վստահութեան ձայնի ուժգնութիւնն է, որն էլ իմաստաւորւում է քւէների բարձր ու հաշւառելի թւաքանակով: Դա այդպէս է, քանզի առանձայատուկ պետական հայեցակէտ կայ իրանահայերիս նկատմամբ, որպէս քրիստոնէական ամենախոշոր ու կազմակերպւած համայնքի: Դա օրինաչափօրէն այդպէս է՝ որովհետեւ մեր դարձեալ առանձնայատուկ մի շարք իրաւունքների պաշտպանութեան ու ամրակայման երաշխիքը կայանում է ժողովրդական նեցուկով ու ամուր թիկունքով օժտւած ընտրեալ պատգամաւորների օգտին գրանցւած քւէներում: